Συντεταγμένες: 50°17′N 57°10′E﻿ / ﻿50.283°N 57.167°E﻿ / 50.283; 57.167

Η **περιφέρεια Ακτόμπε**(καζακικά: *Ақтөбе облысы*‎, ρωσικά: *Актюбинская область*‎) είναι μια περιφέρεια του Καζακστάν. Η πρωτεύουσα είναι το Ακτόμπε, με πληθυσμό 340.000 κατοίκων. Όλη η περιφέρεια έχει πληθυσμό 678.900 κατοίκων. Το όνομα "Ακτόμπε" προέρχεται από τις καζακικές λέξεις "Ақ" (λευκό) και "төбе" (λόφος), και οι πρώτοι εποικιστές της περιοχής ήταν ικανοί να δουν άσπρα βουνά μακριά προς το βορρά.

Γεωγραφία
---------

Η έκταση της περιφέρειας ήταν 300.600 τετραγωνικά χιλιόμετρα, κάνοντάς την την δεύτερη μεγαλύτερη περιφέρεια της χώρας, μετά την περιφέρεια Καραγκάντα. Συνορεύει με τη Ρωσία προς το βορρά και με το Ουζμπεκιστάν προς τον νότο, και με 6 άλλες περιφέρειες του Καζακστάν: την περιφέρεια Ατιράου στα δυτικά, την περιφέρεια Μανγκιστάου στα νοτιοδυτικά, την περιφέρεια Καραγκάντα στα ανατολικά, με την περιφέρεια Κοστανάι στα βορειοανατολικά, την περιφέρεια Κιζιλόρντα στα νοτιοανατολικά και την περιφέρεια Δυτικού Καζακστάν στα βορειοδυτικά. Ο ποταμός Ιλέκ, παραπόταμος του Ουράλη, διασχίζει την περιφέρεια.

Δημογραφικά στοιχεία
--------------------

Σύμφωνα με την εθνική απογραφή του 2009, η περιφέρεια είχε πληθυσμό 779.542 κατοίκων, 407.217 γυναίκες και 372.325 άνδρες. Η πλειοψηφία, 614.961 κάτοικοι (79%) είναι Καζάκοι, σε αντίθεση με άλλες περιφέρειες της χώρας. Ο πληθυσμός περιλαμβάνει επίσης Ρώσους, Τάταρους, Ουκρανούς, Γερμανούς, Κορεάτες, Μολδαβούς, Εβραίους, Αρμένιους και Τσετσένους.

Διοικητικές διαιρέσεις
----------------------

Η περιφέρεια διαιρείται σε δώδεκα επαρχίες και το Ακτόμπε.

1. Επαρχία Άλγκα, διοικητικό κέντρο η πόλη της Άλγκα
2. Επαρχία Αϊτέκε Μπι, το σέλο του Κομσομόλ
3. Επαρχία Μπαϊγκάνιν, το σέλο της Καραουϊλκέντι
4. Επαρχία Καργκάλι, ο οικισμός της Μπαντάμσα
5. Επαρχία Χρομτάου, η πόλη του Χρομτάου
6. Επαρχία Κόμπντα, αούλ της Κόμπντα
7. Επαρχία Μαρτούκ, το σέλο του Μαρτούκ
8. Επαρχία Μουγκαλζάρ, η πόλη της Καντιαγκάς
9. Επαρχία Οϊίλ, το σέλο του Οϊίλ
10. Επαρχία Σαλκάρ, η πόλη του Σαλκάρ
11. Επαρχία Τεμίρ, η πόλη του Τεμίρ
12. Επαρχία Ιργκίζ, το σέλο του Ιργκίζ.

Οκτώ περιοχές έχουν καθεστώς πόλης στην περιφέρεια Ακτόμπε: το Ακτόμπε, η Άλγκα, το Εμπί, το Καντιαγκάς, το Χρομτάου, το Σαλκάρ, το Τεμίρ και το Ζεμ.
 Δύο ακόμη περιοχές, το Σουμπαρκουντούκ και το Σουμπάρσι έχουν καθεστώς αστικού τύπου οικισμού.

Δείτε επίσης
------------

* Αράλη
* Λόφοι Μουγκοντζάρ
* Νότια Ουράλια Όρη

Παραπομπές
----------

1. ↑  «Αρχειοθετημένο αντίγραφο» Выбор района (στα Russian). Департамент статистики Актюбинской области. Αρχειοθετήθηκε από το πρωτότυπο στις 19 Δεκεμβρίου 2014. Ανακτήθηκε στις 1 Ιουνίου 2012. CS1 maint: Μη αναγνωρίσιμη γλώσσα (link)
2. ↑  «Αρχειοθετημένο αντίγραφο» Население Республики Казахстан (PDF) (στα Russian). Департамент социальной и демографической статистики. Αρχειοθετήθηκε από το πρωτότυπο (PDF) στις 27 Φεβρουαρίου 2013. Ανακτήθηκε στις 2 Ιουνίου 2012. CS1 maint: Μη αναγνωρίσιμη γλώσσα (link)
3. ↑  Осадчий, Uеоргий (10 Μαρτίου 2011). Город: сила притяжения (στα Russian). Актюбинский вестник. Ανακτήθηκε στις 2 Ιουνίου 2012. CS1 maint: Μη αναγνωρίσιμη γλώσσα (link)

Εξωτερικοί σύνδεσμοι
--------------------

* Επίσημη Ιστοσελίδα Αρχειοθετήθηκε 2009-01-20 στο Wayback Machine. (στα ρωσίας και του καζακστάν)